Norbert Elias

Norbert Elias ( [ˈnɔʁbɛʁt eˈliːas]; ) — sonradan Britaniya vətəndaşı olmuş alman sosioloqudur. O, xüsusilə sivilizasiya/sivilizasiyasızlaşdırma prosesləri nəzəriyyəsi ilə məşhurdur.

 Həyatı və karyerası 
Elias 22 iyun 1897-ci ildə Prussiyanın Sileziya əyalətindəki Breslauda (indiki: Vrotslav) Hermann Elias (1860–1940) və Sofi Elias, soyadı Qallevski (həmçinin Qalevski, 1875–1942) ailəsində anadan olub. Atası Kempen (indiki: Kempno) şəhərindən və tekstil sənayesində iş adamı idi. Anası Breslau yəhudi icmasından idi.

1915-ci ildə abituriyentlikdən keçdikdən sonra Norbert Elias Birinci Dünya müharibəsində Alman ordusuna könüllü qoşuldu və əvvəlcə Şərq cəbhəsində, daha sonra Qərb cəbhəsində teleqrafçı kimi işə götürüldü. 1917-ci ildə əsəb pozğunluğu keçirdikdən sonra xidmətə yararsız elan edildi və Breslauya tibb işçisi kimi göndərildi.

Elə həmin il Elias Breslau Universitetində fəlsəfə, psixologiya və tibb təhsili almağa başladı, bundan əlavə, 1919 və 1920-ci illərdə Heydelberq (Karl Yaspersin mühazirələrində iştirak edirdi) və Frayburq universitetlərində bir semestr təhsil aldı. İlkin imtahandan (Physikum) keçdikdən sonra 1919-cu ildə tibb təhsilini dayandırdı. Atasının sərvəti hiperinflyasiya nəticəsində azaldıqdan sonra təhsilini maliyyələşdirmək üçün 1922-ci ildə Elias yerli bir tikinti materialları fabrikində ixrac şöbəsinin müdiri vəzifəsində işə başladı. 1924-cü ildə neokantçılığın nümayəndəsi Riçard Höniqsvaldın rəhbərliyi altında "İdee und Individuum" (İdeya və Fərd) adlı fəlsəfə üzrə doktorluq dissertasiyası ilə məzun oldu. Neokantçılığın sosial aspektinin olmaması və bu aspektin dissertasiyası ilə bağlı rəhbəri ilə ciddi mübahisəyə səbəb olmasından məyus olan Elias, sonrakı təhsili üçün sosiologiyaya müraciət etmək qərarına gəldi.

 İstinadlar 

 Xarici keçidlər 

 The Norbert Elias Foundation website (Includes all issues of the Newsletter Figurations)
 The HyperElias website (A complete list of all works by Norbert Elias, in all languages, published and unpublished, as well as many full text items and abstracts)


Kateqoriya:Almaniya sosioloqları
Kateqoriya:London İqtisadiyyat və Siyasi Elmlər Məktəbinin müəllimləri
Kateqoriya:Heydelberq Universitetinin məzunları
Kateqoriya:Frayburq Universitetinin məzunları
Kateqoriya:Almaniya Federativ Respublikasının "Xidmətlərə görə" ordeninin böyük zabit xaçı ilə təltif edilənlər
Kateqoriya:"Almaniya Federativ Respublikası qarşısında xidmətlərinə görə" ordeninin komandorları